jkorsvik/nowiki_second_scrape_merged huggingface dataset:
Jeremi M.F. Wasiutyński

Jeremi Maria Franciszek Wasiutyński (født 5. oktober 1907 i Warszawa, død 8. april 2005 i Oslo) var en polsk-norsk astrofysiker og filosof.


== Liv og virke ==
Jeremi M.F. Wasiutynski studerte matematikk, fysikk og astronomi ved universitetet i Warszawa; og tok magistergrad i astronomi 1930. Fra 1931 til 34 arbeidet han ved en fabrikk for optiske instrumenter. Han flyttet til Norge i 1937; ble dr.philos. ved Universitetet i Oslo 1948, og ble statsstipendiat i 1964.
De siste årene ble det metafysiske perspektivet stadig mer dominerende i hans forskning og forfatterskap, slik dette blant annet kommer til uttrykk i den standardiserte bokhandelsomtalen av hans bok fra 1998:

Boken belyser fremfor alt den største hindringen på menneskets vei til sitt innerste selv, en hindring kalt Ødipus-komplekset. Det dreier seg dypest sett om vår binding til de illusjoner som henger sammen med den ytre verden, det moderlige miljø vi blir født inn i. Menneskets selv-skapelse går gjennom en rekke forvandlingssykluser, hvor hver syklus har sitt eget moderlige element. Analysen av drømmestoffet følger de samme lover som universet. Forfatteren presenterer en syntese som bl.a. viser sammenhengen mellom dybdepsykologi og teoretisk fysikk.


== Bibliografi ==
På polsk et tobindsverk i generell astronomi sammen med M. Kamieński.
På polsk en biografi om Kopernikus 1937, Twórca nowego nieba. Boka fikk i 1938 Polens litteraturpris for årets beste bok.Verden og geniet, fra solsystemets dannelse til i dag 3 bd (1943–44)
Studies in hydrodynamics and structure of stars and planets (1946) dr.avh. 
Veien til vår tid 2 bd (1948–49)
Universets utvikling : Fra senere tids forskning (1950)
Geniet og det overnaturlige (1951)
The dynamic constitution of the outer layer of the sun (1958)
Universet – skapelse og utvikling (1963), utvidet utg. 1965
Creation, Vieved From a Turning-Point in the History of the Earth as a Transromation of Existence and Consciousness 3 bd (1996) ISBN 82-993976-1-8
Det kosmiske drama og drommer om den kongelige vei pa terskelen til en ny tid (1998) ISBN 82-530-1990-4
A Unified View of Reality (2000)
The Speech of God: From the Meta-Cosmic Beginnings to the Forthcoming Terrestrial Crisis in an Attempt at Human Understanding (2002) ISBN 82-560-1388-5
The Solar Mystery. An Inquiry Into the Temporal and the Eternal Background of the Rise of Modern Civilization (2003) ISBN 82-560-1407-5Studies in creative processes 13 bd. (1998-  )  Utdrag fra Creation, 1996
Kopernik, twórca nowego nieba (2007), 2. rev. utg.
Copernicus - Skaperen av en ny himmel (2017), oversatt fra polsk av Gunnar Arneson ISBN 978-82-92792-02-5Wasiutynski publiserte mer enn hundre populærvitenskapelige artikler om astrofysikk i norsk og dansk presse.
Wasiutynski etterlot seg upubliserte verker på norsk og engelsk.


== Referanser ==
Pete Sanstol

Peter Olai Sandstøl (født 28. mars 1905 på Moi, død 13. mars 1982 i Whittier, California, USA) var en norsk bokser. Han ble kvartmester i fluevekt i NM 1923 og vant gull i bantam i NM 1925, begge gangene for Christiania Turnforenings Idrætsparti.
Han startet sin boksekarriere høsten 1921 i Stavanger IF og flyttet med foreldrene til Kristiania sommeren 1922 hvor han startet i Turnforeningen. I 1925 sluttet Turnforeningen med boksing, og han gikk over til Oslo Atletklub. Her avsluttet han sin amatørkarriere med to seire i et internasjonalt stevne arrangert av OAK den 10. og 11. april 1926. Sandstøl ble i 1934 æresmedlem i i Stavanger IF.
Sandstøl hadde bestemt seg for å avlutte boksekarrieren, men ble overtalt av Georg Antonius Brustad til å ta en proff-kamp ved Den Private Bokseklubs stevne i Cirkus søndag 2. mai 1926. Han slo ut engelskmannen Bert Gallard allerede i første runde og dermed var hans profesjonelle karriere i gang.
Etter et opphold i Tyskland og i Frankrike dro han sommeren 1927 til USA og hadde da skiftet navn til Pete Sanstol. Med sine 112 kamper (98 seire, 6 tap og 8 uavgjorte) er han tidenes mest suksessrike profesjonelle norske bokser.


== Referanser ==


== Kilder ==
Arne Knardahl, Oslo Atletklub gjennom 30 år, 1946
Stavanger Aftenblad, "Peter Sandstøl æresmedlem av Stavanger IF", 17. september 1934


== Eksterne lenker ==
(en) Pete Sanstol – BoxRec 
Biografi på BoxRec.com
Lund Bygdemuseums hjemmeside, museet i bygda der Pete ble født
(no) Peter Pete Sanstøl i Norsk biografisk leksikon.
Flaktveit Idrettsklubb

Flaktveit Idrettsklubb (FIK)  er et fleridrettslag som organiserer rundt 1500 medlemmer (2012) i 9 forskjellige grupper med tilsammen 13 grener. Flaktveit Idrettsklubb har tilhørlighet i Bydelen Åsane med 40 000 innbyggere i Bergen kommune. Klubben er lokalisert i flotte lokaler i Flaktveithallen med gode treningsfasiliteter inne og ute bl.a. med et godt utstyrt treningsrom. Flaktveit idrettpark består av blant annet 2 kunstgressbaner, aktivitetspark, joggeløype og grusbaner.m.m. Klubbens devise er «Vi Bryr Oss» og «for trivsel og utvikling i nærmiljøet». Klubben ble stiftet 25. august 1994.
Idrettsgreinene i klubben er blant annet aerobic, basketball, dans, innebandy, fotball, håndball, kampsport og klatring,Zumba,kajakk,Styrke og kondisjon


== Tabell ==


== Eksterne lenker ==
www.flaktveitik.no  Offisielt nettsted
Norsk Forening Mot Antisemittisme

Norsk Forening Mot Antisemittisme er en norsk organisasjon hvis formål er å arbeide mot antisemittisme. Initiativet ble tatt av Jo Benkow, og organisasjonens første leder var Kristoffer Gjøtterud, men ledes i dag av Christine Mohn. Andre prominente personligheter som har jobbet med organisasjonen er Jahn Otto Johansen, Einhart Lorenz, Tor Bach og Henrik Lunde. Organisasjonen er i dag lite aktiv, men har tidligere utarbeidet blant annet det de omtaler som en vaksinepakke mot antisemittisme til bruk i skolen.
På det venstreradikale nettstedet Klassekampen-forum har det til tider vært satt fram krass kritikk av NFMA. En rekke debattanter anklaget organisasjonen for å gå langt i retning av å blande antisemittisme med kritikk av sionismen, og dermed gjøre seg til representanter for Israel-lobbyen. Selv om organisasjonen blant annet på sine nå nedlagte nettsider hevdet at selv legitim kritikk av Israel bidrar til å legitimere overgrep mot jøder i og utenfor Israel, presiserte de samtidig at de skiller mellom kritikk av Israel og antisemittisme.


== Referanser ==
Waldo County

Waldo County er et fylke i den amerikanske delstaten Maine. Det grenser mot Penobscot County i nordøst, Hancock County i øst, Knox County i sør, Lincoln County i sørvest, Kennebec County i vest og mot Somerset County i nordvest.
Waldo Countys totale areal er 2 209 km² hvorav 319 km² er vann. I 2000 hadde fylket 36 280 innbyggere og administrasjonssenteret ligger i byen Belfast. 
Fylket ble grunnlagt i 1827 av land fra fylkene Hancock, Kennebec og Lincoln County.


== Byer ==
Belfast
Belmont
Brooks
Burnham
Frankfort
Freedom
Islesboro
Jackson
Knox
Liberty
Lincolnville
Monroe
Montville
Morrill
Northport
Palermo
Prospect
Searsport
Searsport
Stockton
Swanville
Thorndike
Troy
Unity
Waldo
Winterport


== Eksterne lenker ==
(en) Offisielt nettsted 
(en) Waldo County, Maine – kategori av bilder, video eller lyd på Commons
Aroostook County

Aroostook County er et fylke i den amerikanske delstaten Maine. Det ligger i helt nord i staten og det grenser mot Washington County i sørøst, Penobscot County og Piscataquis County i sør og mot Somerset County i sørvest. Det har også grense mot Canada i nord, vest og øst.
Aroostook Countys totale areal er 17 686 km² hvorav 407 km² er vann. Det er det største fylket i Maine. I 2000 hadde fylket 79 938 innbyggere og administrasjonssenteret ligger i byen Houlton. 
Fylket ble grunnlagt i 1839 av land fra fylkene Penobscot County og Washington County.


== Klima ==


== Byer ==
Allagash
Amity
Ashland
Bancroft
Blaine
Bridgewater
Caribou
Cary
Castle Hill
Caswell
Chapman
Crystal
Cyr
Dyer Brook
Eagle Lake
Easton
Estcourt Station
Fort Fairfield
Fort Kent
Frenchville
Garfield
Glenwood
Grand Isle
Hamlin
Hammond
Haynesville
Hersey
Hodgdon
Houlton
Island Falls
Limestone
Linneus
Littleton
Loring Commerce Center
Ludlow
Macwahoc
Madawaska
Mapleton
Mars Hill
Mars Hill-Blaine
Masardis
Merrill
Monticello
Moro
Nashville
New Canada
New Limerick
New Sweden
Oakfield
Orient
Oxbow
Perham
Portage Lake
Presque Isle
Reed
Sherman
Smyrna
St. Agatha
St. Francis
St. John
Stockholm
Van Buren
Wade
Wallagrass
Washburn
Westfield
Westmanland
Weston
Winterville
Woodland


== Eksterne lenker ==
(en) Offisielt nettsted 
(en) Aroostook County, Maine – kategori av bilder, video eller lyd på Commons 
Aroostook County på Maine.gov
Aroostook County events
American Jewish Committee

American Jewish Committee er en amerikansk organisasjon med base i New York City og Washington, D.C.. AJC ble grunnlagt i 1906 av en liten gruppe amerikanske jøder for å skape oppmerksomhet rundt jødeforfølgelsene i Russland, og har siden stått i spissen for kampanjer rundt temaer som holocaust-benektelse forholdet mellom kirke og stat og amerikansk avhengighet av utenlandsk olje, først og fremst fra Midtøsten. I dag har organisasjonen lokalavdelinger i 33 amerikanske byer og i 18 land verden over. Rundt 125 000 personer antas å støtte organisasjonen.
Blant AJCs kontorer er Belfer Center for American Pluralism, Blaustin Institute for the Advancement og Human Rights, Contemporary Jewish Life, Domestic Policy and Legal Affairs, Interreligious Affairs, Latin American Affairs, Middle East and International Terrorism, Office of Government and International Affairs, Russian Affairs og Special Projects. Organisasjonen har også bånd til en rekke ulike interessegrupper og prosjekter i en rekke land.
Organisasjonens hensikt er «å sikre velferden og sikkerheten til jøder i USA, Israel og andre deler av verden; å styrke den grunnleggende pluralismen verden rundt som det beste forsvaret mot antisemittisme og andre former for intoleranse; å øke jødisk livskvalitet i USA gjennom å sikre jødisk kontinuitet og styrke båndene mellom amerikanske og israelske jøder».
AJC utgir tidsskriftet Commentary og American Jewish Yearbook.
Organisasjonen kritiseres ofte for å være en del av Israel-lobbyen ved at den blander jøders interesser og rettigheter med staten Israels rettigheter. Organisasjonen støttet også opp om det amerikanske angrepet på Irak, og går også langt i retning av å støtte et mulig angrep på Iran. I Norge har organisasjonen gjort seg bemerket med å besøke Kjell Magne Bondevik, Jan Petersen og Inge Lønning for å protestere mot Gerd-Liv Vallas oppfordring til boikott av Israel.


== Referanser ==


== Eksterne lenker ==
(en) Offisielt nettsted
Stockholm (Maine)

Stockholm er en liten by i delstaten Maine i USA. Stockholm ligger i Aroostook County nord i staten nær grensen til Canada og hadde ca. 250 innbyggere i 2012. Byen fikk sitt navn i 1881 og er oppkalt etter Sveriges hovedstad Stockholm av svenske nybyggere.
Byens storhetstid var på begynnelsen av 1900-tallet. Skogsindustrien hadde et oppsving og tømmerhuggere flyttet til byen og fabrikkene produserte trevarer. Da byen var som størst bodde det ca. 1 300 mennesker der. Etter det store børskrakket i 1929 ble fabrikkene nedlagt og folk flyttet fra byen. År 2003 var antallet innbyggere 281.
I dag finnes det bl.a. tre kirker, brannstasjon, en skole og et museum; Stockholm Historical Society and Museum.


== Befolkningsutvikling ==


== Referanser ==


== Eksterne lenker ==
Stockholm, County of Aroostook
Jeremy Soule

Jeremy Soule (født 19. desember 1975 i Keokuk i Iowa) er en amerikansk komponist som lager soundtrack for filmer, fjernsynsprogram og videospill. Soule har vunnet flere priser og har blitt beskrevet som «John Williams of video game music»  og «a model of success» fra vestlige komponister. Han har komponert musikk til over 60 spill og over et dusin andre prosjekter gjennom sin karriere. Han er mest kjent for sin jobb med The Elder Scrolls-serien, Guild Wars-serien, og flere andre bestselgende titler som Total Annihilation, Neverwinter Nights, Dungeon Siege, Star Wars: Knights of the Old Republic og Harry Potter.
Etter å ha tatt mastergrad i komposisjon før han fullførte high school ble han ansatt i Square i 1994. Etter å ha komponert soundtrack til Secret of Evermore forlot han firmaet for å jobbe for Humongous Entertainment, hvor han komponerte for flere barnespill, såvel som Total Annihilation, hans første prisvinnende prosjekt. I 2000 forlot han selskapet for å jobbe med sitt eget produksjonsselskap, Soule Media, som nå heter Artistry Entertainment. Gjennom firmaet Soule skapte han flere prisvinnende soundtrack, inkludert Icewind Dale, Harry Potter-serien av spill, The Elder Scrolls III: Morrowind, The Elder Scrolls IV: Oblivion og The Elder Scrolls V: Skyrim.
I 2005 opprettet han DirectSong, et plateselskap som publiserer digital DRM-frie versjoner av hans soundtrack så vel som de klassiske komposisjonene. Soules prosjekter har blitt spilt i flere konserter som Symphonic Game Music Concert i Tyskland, og den internasjonale Play! A Video Game Symphony-konsertserien. Mange av hans prosjekter er orkestrale, men han anser seg selv som «praktiserende musikant», eller en som lager musikk i flere musikksjangere enn bare én type musikk.


== Referanser ==


== Eksterne lenker ==
(en) Offisielt nettsted 
(en) Jeremy Soule – kategori av bilder, video eller lyd på Commons 
(en) Jeremy Soule på Internet Movie Database 
(en) Jeremy Soule på Apple Music 
(en) Jeremy Soule på Discogs 
(en) Jeremy Soule på MusicBrainz 
(en) Jeremy Soule på SoundCloud 
(en) Jeremy Soule på Spotify 
(en) Jeremy Soule på Last.fm 
(en) Jeremy Soule på AllMusic 
Jeremy Soule på Twitter 
Jeremy Soule på Facebook 
Jeremy Soule på Instagram 
Jeremy Soule på YouTube
Piscataquis County

Piscataquis County er et fylke i den amerikanske delstaten Maine. Det ligger i de sentrale delene av staten og det grenser mot Aroostook County i nord, Penobscot County i øst og mot Somerset i vest.
Piscataquis Countys totale areal er 11 337 km² hvorav 1 065 km² er vann. Det er det nest største fylket i Maine. I 2000 hadde fylket 17 235 innbyggere og administrasjonssenteret ligger i byen Dover-Foxcroft. 
Fylket ble grunnlagt i 1838 av land fra fylkene Penobscot og Somerset County.


== Byer ==
Abbot
Atkinson
Beaver Cove
Bowerbank
Brownville
Dover-Foxcroft
Greenville
Guilford
Kingsbury
Lake View
Medford
Milo
Monson
Parkman
Sangerville
Sebec
Shirley
Wellington
Willimantic


== Eksterne lenker ==
(en) Offisielt nettsted 
(en) Piscataquis County, Maine – kategori av bilder, video eller lyd på Commons History of Piscataquis County, Maine: From Its Earliest Settlement to 1880. av Amasa Loring. Published 1880.
Piscataquis County Economic Development Council
Three Rivers Community Alliance
University of Maine Cooperative Extension Piscataquis County Office
Knox County (Maine)

Knox County er et fylke i den amerikanske delstaten Maine. Det ligger i de sørlige delene av staten og det grenser mot Waldo County i nord, Lincoln County i vest og mot Atlanterhavet i sør og øst.
Knox Countys totale areal er 2 958 km² hvorav 2 011 km² er vann. I 2000 hadde fylket 39 618 innbyggere og administrasjonssenteret ligger i byen Rockland. 
Fylket ble grunnlagt i 1860 av land fra fylkene Lincoln og Waldo County.


== Byer ==


== Eksterne lenker ==
(en) Offisielt nettsted 
(en) Knox County, Maine – kategori av bilder, video eller lyd på Commons 
Knox County Charter
Maine Genealogy: Knox County, Maine
Lincoln County (Maine)

Lincoln County er et fylke i den amerikanske delstaten Maine. Det ligger i de sørrlige delene av staten og det grenser mot Kennebec County i nord, Waldo County i nordøst, Knox County i øst, Sagadahoc County i vest og mot Atlanterhavet i sør.
Lincoln Countys totale areal er 1 812 km² hvorav 631 km² er vann. I 2000 hadde fylket 33 616 innbyggere og administrasjonssenteret ligger i byen Wiscasset. 
Fylket ble grunnlagt i 1760 av land fra York County.


== Byer ==


== Eksterne lenker ==
(en) Offisielt nettsted 
(en) Lincoln County, Maine – kategori av bilder, video eller lyd på Commons 
Maine Genealogy: Lincoln County, Maine
Lincoln County Television, en offentlig TV-stasjon som er knyttet til undervisning og myndigheter for 10 samfunn (town) i Lincoln County
Wiscasset Newspaper, serving the Lincoln County Seat and its Route 1 neighbors siden 1970
Boothbay Register, serving Boothbay, Boothbay Harbor, Edgecomb and Southport siden 1876
Sagadahoc County

Sagadahoc County er et fylke i den amerikanske delstaten Maine. Det ligger i de sørlige delene av staten og det grenser mot Kennebec County i nord, Lincoln County i øst, Cumberland County i vest, Androscoggin County i nordvest og mot Atlanterhavet i sør.
Sagadahoc Countys totale areal er 959 km² hvorav 301 km² er vann. Det er Maines minste fylke. I 2000 hadde fylket 35 214 innbyggere og administrasjonssenteret ligger i byen Bath. 
Fylket ble grunnlagt i 1854 av land fra Lincoln County.


== Byer ==
Arrowsic
Bath
Bowdoin
Bowdoinham
Georgetown
Phippsburg
Richmond
Topsham
West Bath
Woolwich


== Eksterne lenker ==
(en) Offisielt nettsted 
(en) Sagadahoc County, Maine – kategori av bilder, video eller lyd på Commons 
Maine Genealogy: Sagadahoc County, Maine
Kim Smith

Kimberly Kay Smith (født 3. mars 1983 i Houston i Texas) er en amerikansk modell og skuespiller. Som modell har hun vært i Victoria's Secret, Maxim og Guess?. Som skuespiller har hun spilt i blant annet Van Wilder og Catwoman.


== Referanser ==


== Eksterne lenker ==
Offisielt nettsted 
(en) Kim Smith på Internet Movie Database 
(sv) Kim Smith i Svensk Filmdatabas 
(fr) Kim Smith på Allociné 
(en) Kim Smith på AllMovie 
(en) Kim Smith hos The Movie Database
Oxford County (Maine)

Oxford County er et fylke i den amerikanske delstaten Maine. Det ligger i de vestlige delene av staten og det grenser mot Franklin County i nordøst, Androscoggin County i øst, Cumberland County i sørøst og mot York County i sør. Det har også grense mot delstaten New Hampshire i vest og mot Canada i nord.
Oxford Countys totale areal er 5 634 km² hvorav 252 km² er vann. I 2000 hadde fylket 54 755 innbyggere og administrasjonssenteret ligger i byen South Paris. 
Fylket ble grunnlagt i 1805 som Oxford County, Massachusetts av land fra fylkene Cumberland og York County. 


== Byer ==


== Eksterne lenker ==
(en) Offisielt nettsted 
(en) Oxford County, Maine – kategori av bilder, video eller lyd på Commons 
Maine Genealogy: Oxford County, Maine
Forfedrekult

En forfedrekult er en rituelt regulert kultus der levende enten ærer (venererer) eller tilber en eller flere døde forfedre. Det dreier seg som regel om direkte forfedre, men kan i noen tilfeller dreie seg om en gruppes fortidige sentrale lederskikkelse(r), også om de ikke alle sammen nedstammer fra vedkommende. Forfedrekulter er nesten alltid knyttet til offerriter, for eksempel drikke-, spise, brann- eller bekledningsoffer. Alt ettersom tidsepoke og kulturell kontekst varierer de mer eller mindre regelbundet gjennomførte kulthandlinger.  
Målet for forfedrekulten er i regelen å sikre forfedrenes fortsatte velvære og deres velvilje overfor de levende, og noen ganger også om å be dem om særskilt gunst. I noen kulturer har man ment at forfedrene ikke bare kunne forutsi fremtiden, men også i vesentlig grad påvirke den. 


== Kinesisk forfedrekult ==

Den kinesiske forfedrekult (敬祖, pinyin: jìngzǔ, «forfedrevenerasjon», eller 拜祖, bàizǔ, «forfedretilbedelse») går tusener av år tilbake. Ved begynnelsen av den kinesiske sivilisasjon var de avdøde forfedre de levende svært nære, så nære at de ble ansett å gagnes av offergaver og ble rådspurt ved nekromansi. En mer avdempet forfedrekult finner et støttepunkt i tidlig konfucianisme, hvor barnlig pietet er et sentralt begrep. I Læren om den gyldne middelvei (中庸), en av konfucianismens fire bøker (四書), heter det:

Å behandle de døde som døde som om de ikke lenger eksisterte, å ikke bry seg om dem lenger og å glemme dem, det er umenneskelig. Å behandle dem som om de var levende ville være ufornuftig ... Vis er den mann som oppfyller alle sine plikter og ærer Forfedrene, og holder dem på respektfull avstand.Et utslag av den kinesiske forfedrekulten som har holdt seg særlig godt inn i moderne tid, er Qingmingfesten. Den ble bekjempet fra tidlig etter at Folkerepublikken Kina ble proklamert i 1949 fordi den ble ansett som overtro av det kinesiske kommunistparti, men ble etterhvert tolerert og i 2008 til og med gjeninnført som offentlig fridag (som regel 4. april) i landet. 


== Litteratur ==
Eduard Erkes: Der schamanistische Ursprung des chinesischen Ahnenkults. Sinologica 2, 1950.
Villa d’Este

Villa d'Este er en villa i Tivoli i nærheten av Roma. Villaen og dens have er på UNESCOs liste over verdensarven.
Kardinal Ippolito II d'Este kom 9. september 1550 til Tivoli som byens guvernør. Den offisielle boligen som ble stilt til disposisjon passet ham ikke, og han bestemte seg derfor for å bygge en villa. Over de neste 10 årene anskaffet han arealet, og fikk anlagt villaen med haven i bakken nedenfor villaen. Designen er tradisjonelt tilskrevet Pirro Ligorio som drev arkeologiske utgravninger av Villa Adriana like i nærheten.


== Haven ==
Haven er anlagt med terrasser i skråningen nedenfor villaen, og utnytter fallet til fontener. For å skaffe vann ble det laget en viadukt fra Monte Sant'Angelo, samt en tunnel fra elven Anio. Vannet brukes i et stort antall fontener. Midt i haven er det en statue av Herkules. 
Herkules var en av gudene som hadde beskyttet Tivoli, og var ifølge historikere fra det 16. århundre blant forfedrene til familien Este. 
Men det er bruken av vann i alle fontenene som gir haven sitt særpreg, og som trekker store mengder besøkende den dag idag.


== Villaen ==
Det fantes et kloster på stedet da den nye villaen ble anlagt. Deler av klosteret er inkorporert i det nye bygget.
Rommene er rikt dekorert. Viktige kunstnere i sen romersk manierisme deltok. Det gjelder Livio Agresti, Federico Zuccari, Durante Alberti, Girolamo Muziano, Cesare Nebbia og Antonio Tempesta. Dette arbeidet var nesten ferdig da kardinalen døde i 1572. Senere har også Gian Lorenzo Bernini bidratt til utsmykkingen av haven.


== Eksterne lenker ==
Offisielt nettsted 
(it) Offisielt nettsted 
(en) Villa d'Este (Tivoli) – kategori av bilder, video eller lyd på Commons 
(en) Villa d'Este (Tivoli) – galleri av bilder, video eller lyd på Commons 
Tivoli – Villa d'EsteIllustrated information and description of Villa d'Este (engelsk)
UNESCOs evalueringsrapport (pdf) (engelsk og fransk)
Norild Records

Norild Records (etablert 1978 på Sjøholt) er et norsk forlag, importør og distributør av musikk og musikkinstrument.  Det ble etablert av  Kjell og Reidar Opsal.  Selskapet driver i hovedsak med trekkspill- og torader-musikk.  De arrangerer også Belgiaden i Geiranger i august hvert år, og er aktiv i 
verdens største trekkspillfestival i svenske Ranseter.


== Referanser ==